**Inspirations- og hjælpepakke**

til sikring af dokumenterbart bæredygtigt træ og papir i det offentlige

Formålet med FSC Danmarks inspirations- og hjælpepakke er at hjælpe offentlige indkøbere, udbudskonsulenter og andre ansatte i det offentlige, som er involveret i indkøb af træbaserede produkter, med at sikre og kontrollere dokumentation for, at træbaserede produkter er lavet af materialer fra bæredygtige skove og ansvarlige kilder. Pakken er også brugbar for eksterne rådgivere og entreprenører/håndværkere, som er involveret i små som store offentlige projekter, hvor der skal bruges bæredygtige træprodukter.

Pakken kan downloades gratis på www.fsc.dk/pakke. Ved spørgsmål kontakt Morten Brodde på [m.brodde@dk.fsc.org](mailto:m.brodde@dk.fsc.org) eller 26 21 11 83.

FSC® Danmarks inspirations- og hjælpepakke indeholder:

* Denne oversigt
* Et dokument der forklarer baggrunden for pakken og formålet med den
* En mappe med inspiration og informationsmaterialer
* En mappe informationsmaterialer om FSC
* En mappe med den offentlige indkøbsvejledning, en FAQ om offentligt indkøb og FSC og informationsmateriale om FSC i udbud
* En mappe med skabeloner til kommunikation af kontrol og vurdering af dokumentation til leverandører
* Fem mapper med specifikke indkøbs- og dokumentationsværktøjer til de typiske situationer, hvor offentlige organisationer køber og bruger træbaserede produkter

**Værktøjer: store projekter**

I store offentlige projekter er entreprenører og rådgivere ansvarlige for indkøbene af træbaserede produkter og dokumentation for, at de er lavet af bæredygtigt træ, når dette krav fremgår af udbudsmaterialer eller blot ønskes opfyldt af aktørerne i projekterne. I mappen ”Store projekter” er følgende værktøjer:

* Dokumentationsværktøj hvor indkøb og brug af byggematerialer af dokumenterbart bæredygtigt træ kan registreres med vigtige oplysninger og som indeholder vejledning i bestilling, køb og kontrol af dokumentation med mere. Værktøjet er i excel-format med en række faner, hvor den første introducerer værktøjet, og hvordan de enkelte faner kan bruges. Dette værktøj kan med fordel distribueres til entreprenører, arkitekter og entreprenører, så de er bekendte med kravene til og registrerer dokumentation af træbaserede produkter med bæredygtig oprindelse. Når et projekt er overstået, kan alle informationer samles i samme version af værktøjet.
* Informationsmateriale om FSC i DGNB-projekter
* Mini-guide til sikring af dokumenterbart bæredygtigt træ og produkter heraf
* Guide til brug af FSC’s leverandørdatabase herunder søgning efter leverandører
* Guide til køb af FSC-certificerede byggematerialer
* Trinvis guide til bestilling, køb og dokumentation af FSC-certificerede produkter
* Faktaark om, hvordan FSC Danmark kan hjælpe offentlige organisationer

**Værktøjer: mindre projekter**

I mindre projekter er entreprenører og håndværkere ansvarlige for indkøbene af træbaserede produkter og dokumentation for, at de er lavet af bæredygtigt træ, når dette er stillet som et krav i projektet eller ønskes af aktørerne i projekterne. I mappen ”Mindre projekter” er følgende værktøjer:

* Mini-guide til sikring af dokumenterbart bæredygtigt træ og produkter heraf
* Guide til brug af FSC’s leverandørdatabase herunder søgning efter leverandører
* Guide til køb af FSC-certificerede produkter i en lang og kort version
* Trinvis guide til bestilling, køb og dokumentation af FSC-certificerede produkter
* Faktaark om, hvordan FSC Danmark kan hjælpe offentlige organisationer

**Værktøjer: håndværkeraftaler**

Når der bruges håndværkeraftaler, står de af aftalerne omfattede håndværkere for indkøbet af træbaserede produkter og dokumentation for, at de er lavet af bæredygtigt træ, når dette er stillet som et krav i aftalerne eller ønskes af håndværkerne. I mappen ”Håndværkeraftaler” er følgende værktøjer:

* Mini-guide til sikring af dokumenterbart bæredygtigt træ og produkter heraf
* Guide til brug af FSC’s leverandørdatabase herunder søgning efter leverandører
* Guide til køb af FSC-certificerede byggematerialer (kort version)
* Trinvis guide til bestilling, køb og dokumentation af FSC-certificerede produkter

**Værktøjer: rammeaftaler**

Rammeaftaler bruges af offentlige organisationers medarbejdere, når de eksempelvis indkøber standardvarer eller ydelser. Det kan være en teknisk servicemedarbejder, der køber et hegn til skolegården eller børnehavelederen, der køber et nyt bord-bænkesæt til legepladsen. Hvis en rammeaftale er underlagt krav om dokumenterbart bæredygtigt træ, så er det den tekniske servicemedarbejder, børnehavelederen eller en anden ansat i organisationen, der køber ind på aftalerne, som har mulighed for at kontrollere, at de indkøbte produkter leveres med dokumentation for, at produkterne er lavet af bæredygtigt træ. I mappen ”Rammeaftaler” er følgende værktøjer:

* Mini-guide til sikring af dokumenterbart bæredygtigt træ og produkter heraf
* Guide til køb af FSC-certificerede produkter
* Guide til køb af FSC-certificerede byggematerialer (kort version)
* Trinvis guide til bestilling, køb og dokumentation af FSC-certificerede produkter

**Værktøjer: udbudsaftaler**

I udbudsaftaler på varekøb og tjenesteydelser, der udarbejdes af udbudskonsulenter og indkøbere, er det udbudsvinderne / leverandørerne, som er ansvarlige for, at aftalernes træbaserede genstande er lavet af bæredygtigt træ, og at dette kan dokumenteres, når dette er stillet som et krav i udbuddene. De offentlige organisationers udbuds- og indkøbsafdeling vil typisk lave stikprøvekontrol på, at leverandørerne lever op til kravene. I mappen ”Udbudsaftaler” er følgende værktøjer:

* Dokumentationsværktøj hvor indkøb og brug af produkter af dokumenterbart bæredygtigt træ kan registreres med vigtige oplysninger og som indeholder vejledning i bestilling, køb og kontrol af dokumentation med mere. Værktøjet er i excel-format med en række faner, hvor den første introducerer værktøjet, og hvordan de enkelte faner kan bruges. Dette værktøj kan med fordel distribueres til leverandører og udbuds- og indkøbsmedarbejdere, så de er bekendte med kravene til og registrerer dokumentation af træbaserede produkter med bæredygtig oprindelse.
* Mini-guide til sikring af dokumenterbart bæredygtigt træ og produkter heraf
* Guide til brug af FSC’s leverandørdatabase herunder søgning efter leverandører
* Guide til køb af FSC-certificerede produkter
* Trinvis guide til bestilling, køb og dokumentation af FSC-certificerede produkter
* Faktaark om, hvordan FSC Danmark kan hjælpe offentlige organisationer